

**ออมสิน เปิดจองสิทธิ์ฝากเงิน รับกระปุกออมสินที่ระลึกเนื่องในวันออมแห่งชาติ**

เนื่องในวันออมแห่งชาติ 31 ตุลาคม 2565 ธนาคารออมสิน จัดงานมหกรรมการออม : GSB Savings Festival เชิญชวนคนไทยทุกเพศ ทุกวัย ออมเงินกับออมสิน เห็นความสำคัญและมีการวางแผนการออมอย่างมีเป้าหมาย สำหรับการฝากเงินเพื่อรับกระปุกออมสิน ซึ่งปีนี้จัดทำขึ้นด้วยกัน 3 รุ่น โดยสามารถจองสิทธิ์ฝากเงินล่วงหน้าได้แล้ว ผ่านทางเว็บไซต์ [www.gsb.or.th](http://www.gsb.or.th) หรือ LINE Official : GSB Society ระหว่างวันที่ 27 – 30 ต.ค. 65 และฝากเงินตั้งแต่ 500 บาทขึ้นไปที่สาขาในวันที่ 31 ต.ค. – 3 พ.ย. 65 จะได้รับ**กระปุกรถตู้ Social Bank** และจองสิทธิ์ทางเว็บไซต์ GSB Metaverse ตั้งแต่วันที่ 31 ต.ค. - 30 พ.ย. 65 สำหรับบุคคลทั่วไป รับกระปุกออมสินลาย **“ไหลมาเทมา”** ออกแบบโดย ป๊อด-ธนชัย อุชชิน และสมาชิกนักเรียนในโครงการ Digital School Bank รับกระปุกออมสินลาย **“ออมสุขออมสิน”** ออกแบบโดย PUCK-ไตรภัค สุภวัฒนา โดยสามารถติดตามรายละเอียดเพิ่มเติมได้ที่ [www.gsb.or.th](http://www.gsb.or.th) หรือสอบถามที่ GSB Contact Center โทร. 1115

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*